OpenLLM-France/wikimedia huggingface dataset:
# Kloratita (taldea)
## Historia

Kloratita, 2003an Zorrotzan sortutako punk-rock musika taldea da. Hasiera batean, gustoko taldeen bertsioak egiten hasi ziren, baina pixkana-pixkana beraien kantu propioak ere sortzeari ekin zioten.
Euskal Herri osoan 50 kontzertu inguru eman ondoren, 2004an beraien lehen diska grabatu zuten Tala estudioetan(Inoiz baino gehiago... ). Diskaz gain, liburuxka bat ere egin zuten.
2006an berriz, bigarren lana kaleratu zuten Etikaz mintza gaitezen... izenburupean. Diska grabatzeaz gain, DVD bat eta liburu bat ere kaleratu zituzten.
2007an oraingoz beraien azken lana den Inoiz baino gehiago... komunismoa diska kaleratu zuten. Disko honek, "Etikaz mintza gaitezen..." bigarren diskoko "Komunismoa" abestiaren bertsio luzea, "Inoiz baino gehiago..." lehenengo diskoko abestiak Gasteizko gaztetxean zuzenean grabatuak eta Venezuelari buruzko zenbait korte jasotzen ditu. Diskoak, Venezuelako Sontizon taldearen "A cada 11 le llega su 13" diskoarekin batera "Gora Venezuela sozialista! Gora Euskal Herria sozialista" disko bikoitza osatzen du.
Beraien lan propioez gain, hainbat bildumetan ere parte hartu dute Kloratitakoek. Hala nola, AHTaren aurkako bildumetan edo Gazte Mugiko bildumetan.
# Kriptogamo

Kriptogamoa ageriko sexu-organorik ez duten landareez esaten da. Ez dute, beraz, landareetan sexuaren ezaugarritzat hartzen den organorik, lorerik.
Kriptogamoak esporen bidez ugaltzen dira. Algak, iratzeak eta abar sartzen dira sail honetan. Kriptogamoetan bi mota daude, hodidunak (iratzeak) eta hodigabeak (algak eta onddoak).

## Irudi galeria

* Pelvetia canaliculata (alga).
* Grimmia pulvinata (goroldioa).
* Polystichum setiferum (iratzea).
* Hypholoma fasciculare (onddoa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q333458
# Kriptoanalisi

Kriptoanalisia informazio zifratuari zentzua lortzeko teknika multzoen ikasketari deritzo, normalean informazioaren zentzua lortzeko behar den ezkutuko informazioa izan gabe, azken finean gako sekretua lortzea izaten da.
Etimologikoki, hitz hau greko klasikotik dator. Kriptoanalisia, “ezkutukoa askatzea” bezala itzuli daiteke (kryptós, ezkutuan; analýein, askatu). Hizkera arruntean kodea apurtzea bezala ezagutzen da, baina esamolde honek beste esanahi bat dauka hizkera teknikoan.
Kriptoanalisia, kriptografia bitartez lortutako mezu zifratua, apurtzea helburu duen zientzia da. Hau bi modutara egin daiteke: gako jakin gabe mezua deszifratuz edo kriptograma bat edo gehiago erabiliz.
Kriptoanalisiak kriptografiaren ahultasunak ikertzen ditu, bai zifratze algoritmoetan bai protokolo kriptografiakoetan. Lapurreta, eroskeria, bortxaketa fisikoa eta abar bezalako segurtasun erasoak kriptoanalisitik at daude, nahiz eta segurtasun informatikorako gero eta arrisku handiagoak diren eta ohiko kriptoanalisia baino eraginkorragoak bilakatu.

## Kriptoanalisi metodoak

Kriptoanalisia klasikoa:
   * Maiztasun analisi
   * Kasiski metodoa
   * Kointzidentzia indize
   * Elkarrekiko kointzidentzia indize
Algoritmo simetrikoak:
   * kriptoanalisi diferentziala
   * kriptoanalisi lineala
   * kriptoanalisi integrala
   * kriptoanalisa estatistikoa
   * N moduluko kriptoanalisi
   * kriptoanalisi diferentzial
   * XSL erasoa
   * Irristatze erasoa
beste batzuk:
   * Urtebetetze erasoa
   * Man-in-the-middle erasoa
   * Indar gordinaren erasoa
   * Energiaren analisia

## Zifratze algoritmoak
### Simetrikoak

   * AES
   * DES / 3DES
   * IDEA
   * TEA / XTEA
   * RC4
   * BlowFish

### Asimetrikoak

   * RSA
   * DSA
   * ECDSA
   * Diffie-Hellman
   * Fortezza

### Hash algoritmoak

   * MD5
   * SHA

## Protokoloak

   * TLS
   * SSL
   * SET
   * OpenPGP
   * DSS
   * SSH

## Aplikazioak

   * Software
      * PGP
      * GnuPG
      * John the Ripper
   * Boto elektronikoa
   * Ordainketa elektronikoa
   * Transakzio seguruak
   * Diru-zorro elektronikoa

## Ikus, gainera

* Kriptologia
* Kriptografia simetrikoa
* Kriptografia asimetrikoa
* Zifratze algoritmo
* Kriptograma
* Esteganografia
* PGP
* Password Crack
* Spoofing
* Hijacking
* Sniffing
* Troiako zaldi
* Birus
* SSL

## Ikus, gainera

* Kriptologia
* Kriptografia
* Kriptografia simetrikoa
* Kriptografia asimetrikoa
* Zifratze algoritmo
* Kriptograma
* Esteganografia
* PGP
* Password Crack
* Spoofing
* Hijacking
* Sniffing
* Troyako zaldi
* Birus
* SSL

## Kanpo estekak

* UEU kurtsoa: Segurtasuna Aplikazio Informatikoetan
* (Gaztelaniaz) Kriptopolis Webgunea
* Datuak: Q897511
* Multimedia: Cryptanalysis / Q897511
# Kriptofilita

Kriptofilita mineral bat da.

## Ezaugarriak

Kriptofilita elementu kimiko mineralaren formula kimikoa hau da: ${\ce {K2Ca[Si4O10] * 5H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Cryptophyllite: Mineral information, data and localities.» www.mindat.org (Noiz kontsultatua: 12-05-2019).
# Kriptoginia

Kriptoginia fenomeno errepikaria da, historian zehar eta kultura gehienetan, emakumeak eta erreferente femeninoak gizarteko hainbat esparrutan ezkutatzen dituena, bereziki ospe handia dutenean.
Praktika hori izendatzeko, Begonya Pozo poeta eta filologoak eta Carles Padilla filologoak, Valentziako Unibertsitateko bi irakasleek, “kriptoginia” terminoa asmatu zuten, eta jendaurrean zabaldu zuten lehen aldiz 2020ko otsailaren 5ean, egunkari digital batean argitaratutako artikulu batean. Urte bereko azaroaren 27an, Valentziako Hiztegi Arauemaileak sartzea onartu zuen. Geroago, 2021eko martxoaren 8an, Elhuyar Hiztegiak euskal kriptoginia egokitzapena sartu zuen. Beste hizkuntza batzuetan, hala nola gaztelanian eta frantsesean, nahiz eta termino hori oraindik ofiziala izan ez, dagoeneko erabili da (kriptoginia eta cryptogynie, hurrenez hurren) eremu akademikoetan eta sare sozialetan. Frantzian, adibidez, 2021-2022 ikasturtean katalanezko literatura unibertsitate arteko mintegi bat antolatu zen, De la cryptogynie à la mediatisation des escrivaines : Felícia Fuster et Carmelina Sán-Cutillas, Felícia Fuster eta Carmelina Sánchez-Cutillas autore katalan hiztunei buruzkoa.
Kriptoginia terminoa bi lexema grekok osatzen dute: crypto ('esconder, ocultar') eta gyné ('mujer'), beste hitz batzuen parte direnak, oro har, kultismoak, katalana eta beste hizkuntza batzuk. Hain zuzen, italierazko baliokidea (substantiboa eta dagokion adjektiboa: kriptoginia edo crittoginia eta kriptogina) biologiako zenbait testutan aurki daiteke, emea edo emakume-organoak kanpotik ikusten ez diren espezieei dagokienez. Adibidez, Suturaspis archangelskyae kotxinilla «kriptogeno» gisa deskribatzen da, eta Panlessico Italiano hiztegiak, 1839koak, crittoginia ( criptoginia sinonimoarekin) terminoa zuen uretako iratze bat deskribatzeko, non esporangioa ezkutuan geratzen den.
Esparru zientifikoan, ikertzaileek egindako ikerketa eta aurkikuntzak minimizatzea edo ezkutatzea, "Matilda efektua" izenekoa, kriptoginia kasu bat da. Terminoa asmatu zutenean, Pozok eta Padillak zientziaren historian eta emakumearen historian oso ezaguna zen fenomeno bati izena eman nahi izan zioten,
   «gizarte-kontzientzia ekintza eta omisioekin, isiltasunekin eta hitzekin osatzen delako: itxuraz hiztegian sartzen ez dena ez da existitzen».
Haien ustez, emakumeen lorpenak ezkutatzea edo haien gutxiespena indarkeria sinbolikoa izan da, eta denboran zehar jarraitu du.

## Erreferentziak

* 1 2 Padilla, Begonya Pozo, Carles. (2020-02-05). «Criptogínia: una paraula nova per a un fenomen antic» elDiario.es.
* 1 2 3 4 5 Pozo-Sánchez, Begoña; Padilla-Carmona, Carlos. (2021). «Criptoginia: una palabra nueva, un concepto para investigar» Quaderns de filología. Estudis lingüístics (26): 175–192. doi:10.7203/QF.26.21983. ISSN 1135-416X..
* ↑ Deuxième édition du séminaire interuniversitaire autour de la littérature catalane et la cryptogynie. 2 de novembre 2021.
* ↑ Porcelli, Francesco. «Cocciniglie nuove per l'Italia» Frustula entomol. XIII: 31-38..
* ↑ Bognolo, Marco. (1839). Panlessico Italiano. .

## Kanpo estekak

* Datuak: Q110821905
# Kripta

Kripta (latinetik, crypta, eta grezieratik κρύπτη, kryptē; "ezkutua", "pribatua") lurpeko tokia da, lehenengo kristauek biltzeko eta martirien gorpuak ehorzteko erabiltzen zutena. Hasierako kripta askoren gainean elizak eraiki ziren geroago.
Kripta ospetsuak dira, besteak beste, Lyongoa, Veneziako San Marko basilikakoa, Santiago de Compostelako katedralekoa, Leireko San Salvador elizakoa, eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q192619
* Multimedia: Crypts / Q192619
# Kafe torrefaktu

Kafe torrefaktua kafe-landarearen hazia (kafe berdea) beroaren eraginpean jartzean lortzen den produktua da, prozesuaren amaieran azukrea gehituz. Azukreak ale bakoitzaren gainean mintz fin bat eratzen du eta bere kolore beltz distiratsu bereizgarria ematen dio.
Ale torrefaktua biltzen duen azukre-geruzak oxigenoa eta giroko hezetasuna alearen barrualdera sartzea zaildu egiten du, eta kafearen olioak alearen gainazalera ateratzea oztopatu egiten du; horregatik, asko atzeratzen du alearen oxidazioa airearekin kontaktuan, hau da, mintzea, eta, horrela, haren kontserbazioa hobetzen da.

## Erreferentziak

* ↑ Euskalterm: [Jatetxe, Taberna eta Kafetegiak Hiztegia] [2009]
* ↑ (Gaztelaniaz) «Este es el motivo por el que el café sabe tan mal en la mayoría de bares de España» eldiario.es 2017-1-16.

## Kanpo estekak

* Datuak: Q48782623
# Kafetegi

Kafetegia (garai batzuetan Akeitetxe ere deitua) edo kafe-etxea nagusiki kafea eta beste edari batzuk eskaini eta saltzen diren edaritegi bat da. Batzuetan aurrekoekin batera aperitibo edo aperitifak nahiz jana ere eskaintzen da.

## Kafetegiak Euskal Herrian

Beharbada Euskal Herrian kafetegi historiko eta ezagun baten adibide nabarmena Iruñea eta Bilbon kokatzen den Iruña Kafetegia litzateke.

## Erreferentziak

* ↑ Cafè Iruña. Pamplona
* ↑ Cafè Iruña. Bilbao

## Kanpo estekak

* Datuak: Q30022
* Multimedia: Cafés / Q30022
# Kafesne kosmiko

Kafesne kosmikoa (ingelesez: Cosmic Latte) Unibertsoaren batezbesteko koloreari ematen zaion izena da, Johns Hopkins Unibertsitatearen ikerlari talde batek aurkitua. 2001ean Karl Glazebrook eta Ivan Baldryk kalkulatu zuten Unibertsoaren kolorea berdexka oso argi bat zela, baina 2002ko argitalpen batean euren kalkulua zuzendu zuten, kolorea beigetik gertuago zegoela adieraziz. Kalkulua egiteko 200.000 galaxien argiaren espektro elektromagnetikoa aztertu zen, Unibertsoaren bolumenaren zati bat. Kolorearen RGB balioa #FFF8E7 da.

## Erreferentziak

* ↑ (Ingelesez) Baldry, Ivan K.; Glazebrook, Karl; Baugh, Carlton M.; Bland-Hawthorn, Joss; Bridges, Terry; Russell Cannon; Cole, Shaun; Colless, Matthew et al.. (2002). «The 2dF Galaxy Redshift Survey: Constraints on Cosmic Star Formation History from the Cosmic Spectrum» The Astrophysical Journal 569 (2): 582. doi:10.1086/339477. ISSN 0004-637X. (Noiz kontsultatua: 2017-12-27).

## Kanpo estekak

* Datuak: Q2510690
# Kafea izotzarekin

Kafea izotzarekin kafea zerbitzatzeko modu ezaguna da, elikagai izoztu batekin nahasita. Prestaketa mota hau ohikoa izaten da udako hilabeteetan, eta elikagai izoztuak esnekietatik (krema, esnea, jogurta, etab.) joan daitezke, izotzarekin aurkezteko edozein erara (adibidez, hainbat zaporetako sorbeteak, izotz-koskorrak). Elikagai izoztuekin kafea nahasteko modu horren ospea, zerbitzatzeko moduetakoa, munduko herrialde askotan ohikoa da.

## Erreferentziak

* ↑ Euskalterm: [Jatetxe, Taberna eta Kafetegiak Hiztegia] [2009]

## Kanpo estekak

* Datuak: Q968554
* Multimedia: Iced coffee / Q968554
# Kafearen historia

Kafearen historia Afrikan hasi zen.

## Historia
### Afrikatik Asia eta Europara

Etiopian kontsumitzen hasi ziren eta handik mundu islamikora zabaldu zen. XV. mende erdialdean Yemenen sartu zen eta 1510erako Kairon eta Mekan hedatuta zegoen. Europar bidaiariei deigarri gertatu zitzaien gero eta gehiago kontsumitzen zen edabe bizigarria, eta XVII. mende hasieran etxera eramaten hasi ziren. Baina musulman fedegabeengandik jasotako produktuak Aita Santuaren oniritzia behar zuen; Klemente VIII.ak 1605ean dastatu zuen kafea eta, efektuak aztertu ondoren, edateko baimena eman zien eliztarrei.

### Kafea Europan

1650ean, Oxforden (Ingalaterra), ekialdetik zetorren edabea Europa mendebaldean sartzen hasia zen; Vienan lehen kafetegiak zabaldu zituzten urte batzuk lehenago eta Ingalaterrako unibertsitate nagusietakoa zuen hiriak ez zuen atzean geratu nahi. Kafetegi berriak, ordea, eztabaida piztu zuen. Adimenarentzat ona ote zen galdetzen zuten, Baiezkoak berehala irabazi zuen eta XVII. eta XVIII. mendeetan kafea Europa ilustratuaren edari kuttun bilakatu zen.

### Kafearen eragina

Kafetegiek jendarteko esparru berria sortu zuten, orotariko berrikuntzak eztabaidatu eta hedatzeko foroa. Tom Standage historialariaren esanetan: “Kafetegiak auto-hezkuntzarako, hausnarketa literario eta filosofikorako, merkatal berrikuntzarako eta, sarritan, asaldura politikorako guneak ziren. Kolektiboki, Europako kafetegiak Arrazoiaren Aroko Internet izan ziren”.
Kafearen eraginpean, Diderot eta D’Alembertek Entziklopediako sarrerak prestatu zituzten, Isaac Newtonek grabitateaz hausnartu zuen eta, nola ez, politikaz luze eztabaidatu zen. 1789ko uztailaren 12an Parisko Café de Foyn Camille Desmoulins abokatua jendetza adoretzen hasi zen, “armetara, herritarrok!” oihukatuz. Frantziako Iraultza orduan hasi zen.

## Erreferentziak

* 1 2 3 4 Nagore Irazustabarrena, «Iraultza kafeinatuak», Argia, 2008-10-19, CC-BY-SA lizentzia

## Ikus, gainera

* Italiako kafea

## Kanpo estekak

* Datuak: Q2635744
* Multimedia: History of coffee / Q2635744
# Kafegailu espres

kafegailu espresa italiar kafe espresa egiteko erabiltzen den kafe-makina mota da.

## Erreferentziak

* ↑ «Kafegailu espres», Euskalterm terminologia banku publikoa

## Kanpo estekak

* Datuak: Q1210743
* Multimedia: Espresso machines / Q1210743
# Kafesne

Kafesnea kafea eta esnea nahasiz egindako edaria da. Kafe eta esne proportzioa asko aldatzen da munduko herrialde batetik bestera; Euskal Herrian, oro har, edalontziaren erdia-edo kafez eta beste erdia-edo esnez beteta egiten dute kafesnea taberna eta jatetxeetan, baina etxe batetik bestera eta kafe-hartzaile batetik bestera ere asko aldatzen da proportzio hori. Kafesneak kolore marroia izaten du: proportzioan zenbat eta kafe gehiago duen, orduan eta marroi ilunagoa izango da. Nahasketa horri azukrea edo edulkoratzailea ere gehitu ohi zaio. Oro har, bero-bero zerbitzatzen da, baina hotza hartzen duenik ere bada.
Esnea kafea baino askoz gutxiago duen kafesneari, kafe ebakia esaten zaio Hego Euskal Herrian eta Espainian (gaztelaniaz: café cortado) eta Ipar Euskal Herriko hainbat tokitan.

## Ikus, gainera

* Kafe ebaki

## Erreferentziak

* ↑ «kafesne», Harluxet Hiztegi Entziklopedikoa.
* 1 2 «Kafesnea», Hankazgora bloga (Unai Elorriagaren Vredaman eleberritik ateratako pasartea da, ume batek kafesnea nola ikusten duen azaltzen duena).

## Kanpo estekak

* Datuak: Q10751552
* Multimedia: Coffee with milk / Q10751552
# Kafea hartzea Iruñean

Kafea hartzea Iruñean bezala euskaratuta, bere jatorrizko izenburua ingelesez A Cup of Tea in Pamplona, Robert Laxalt (1923-2001) idazle estatubatuarrak 1985an argitaratutako eleberri laburra da. 1985eko Pulitzer Sarirako proposatua izan zen, fikzio atalean.

## Argumentua

Gaia, Jon Kortazarren arabera, kontrabanduaren inguruan moldatua, infernurantzako bidaia bat da, gizon baten hondoratzea. "Eta jakinmina pizteko erne ibili bazaigu idazlea, ez da bare geratu bukaera harrigarria asmatzerakoan. Amaiera eszeptikoa, ezkorra, naturalista, irakurlearen buruan gera zitezkeen folklore oihartzunak betirako ezabatzen dituena".
Kafea hartzea Iruñean eleberriak Euskal Herria zatitzen duen mugaren bi aldeetan kokatzen da, kontrabandoaren munduan. Gregoriok, kontrabandista ezaguna, Iruñean geldiune bat dago, kafe bat hartzeko eta hortik abiatzen da argumentua.

## Erreferentziak

* ↑ http://kritikak.armiarma.eus/?p=3673

## Kanpo estekak

* Jon Kortazarren komentario kritikoa.
* Elkar argitaletxearen webguneko komentarioa.
* Datuak: Q61069536
# La Pommeraye kantonamendua

La Pommeraye kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 20 udalerri ditu eta Mauges-sur-Loire da bere hiriburua.

## Kanpo estekak

* Datuak: Q17622692
# La Pommeraye (Calvados)

La Pommeraye Frantziako udalerria da, Calvados departamenduan dagoena, Normandia Beherea eskualdean. 2013an 51 biztanle zituen.

## Demografia
### Biztanleria

2007an La Pommeraye udalerrian erroldatutako biztanleak 38 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 43 etxebizitza zeuden, 15 familiaren etxebizitza nagusia ziren, 24 bigarren erresidentzia ziren eta 4 hutsik zeuden. Etxebizitza guzti hauek 41etxeak ziren. 15 etxebizitza nagusietatik 14 bere jabearen bizilekua ziren eta 1 alokairuan okupaturik zegoen; 2 etxek bi gela zituzten, 4 etxek hiru zituzten, 1ek lau zituen eta 8 etxek bost zituzten. 13 etxek euren parking plaza propioa zuten azpian. 8 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Pommeraye udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 26 ziren, horien artean 21 aktiboak ziren eta 5 inaktiboak ziren. 21 pertsona aktiboetatik 18 lanean zeuden (11 gizon eta 7 emakume) eta 3 langabezian zeuden (1 gizon eta 2 emakume). 5 pertsona inaktiboetatik 1 erretiraturik zegoen, 3 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 erauzte enpresa zen eta 2 «beste zerbitzu jarduera batzuk» multzoan sailkatutako enpresak ziren.
2000. urtean La Pommeraye udalerrian 9 nekazaritza-ustiategi zeuden, 117 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q749638
* Multimedia: La Pommeraye (Calvados) / Q749638
# La Pola Somiedo

La Pola Somiedo Espainiako Asturias autonomia erkidegoko parrokia bat da, Somiedo udalerrian. 2015ean 219 biztanle zituen.

## Erreferentziak

* ↑ Somiedo udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.
* Datuak: Q4890701
* Multimedia: Pola de Somiedo / Q4890701
# La Pola de Ḷḷenako geltokia

La Pola de Ḷḷena Asturiasko Printzerriko tren geltoki bat da, Ḷḷena udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Venta de Baños — Gijon

## Zerbitzuak
### Distantzia luzea

Renfe Operadora
 Zerbitzua  Hasiera  Ibilbidea  Amaiera ⁠
Alvia Madril ChamartinSegovia–Guiomar • Valladolid–Campo Grande • Palentzia • Leon • la Pola de Ḷḷena • Mieres–Ponte • Oviedo/UviéuGijón/Xixón⁠
Alvia Bartzelona SantsCamp de Tarragona • Lleida–Pirineus • Zaragoza–Delicias • Tutera • Castejon • Tafalla • Iruña • Gasteiz • Miranda Ebro • Burgos–Rosa Manzano • Palentzia • Leon • la Pola de Ḷḷena • Mieres–Ponte • Oviedo/UviéuGijón/Xixón⁠
Alvia Alacant TerminalVillena AH • Albacete–Los Llanos • Cuenca–Fernando Zobel • Madril–Atochako Atea • Madril–Chamartin • Segovia–Guiomar • Valladolid–Campo Grande • Palentzia • Leon • la Pola de Ḷḷena • Mieres–Ponte • Oviedo/UviéuGijón/Xixón :

### Distantzia ertaina

Renfe Operadora
 Zerbitzua  Hasiera  Ibilbidea  Amaiera ⁠
24LeonRobla • la Pola de Gordon • Santa Lucia • Villamanin • Busdongu • Linares–Congostina • Ponte de los Fierros • Campumanes • la Pola de Ḷḷena • Uxo • Mieres–Ponte • Llamaquique • Oviedo/Uviéu • Calzada d'AsturiesGijón/Xixón :

### Aldiriko tren

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-1Ponte de los Fierrosla Frecha • Campumanes • Cobertoria • la Pola de Ḷḷena • Viḷḷayana • Uxo • Santuyano • Mieres–Ponte • Ablaña • la Perea • Lluniego • Soto Rei • les Segaes • el Caleyo • Llamaquique • Oviedo/Uviéu • la Corredoria • Llugones • Llugo • Villabona • Villabona–Tabladiello • Serin • Monteana • Veriña • Calzada d'AsturiesGijón/Xixón :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846945
iea  Asturiasko Renfe Aldiriak :
# La Porta

La Porta, (korsikeraz: A Porta) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 214 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q667520
* Multimedia: La Porta / Q667520
# Kutcheko golkoa

Kutcheko golkoa (gujarateraz: કચ્છનો અખાત) Arabiako itsasoko golkoa da, Indiako Gujarat estatuan dagoena. Bere marea handiak ezagunak dira oso. Kutch eta Kathiawar penintsula banatzen ditu

## Erreferentziak

* ↑ Tidal study, Atlantis Resources

## Kanpo estekak

* Datuak: Q844917
* Multimedia: Gulf of Kutch / Q844917
# Kut

Kut (arabieraz: الكوت‎, Al Kūt; kurdueraz: Kût) Irakeko ekialdeko hiri bat da, Tigris ibaiaren ertzean kokatua. Wasit probintziako hiriburua.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q328030
* Multimedia: Al Kut / Q328030
# Kutaisi

Kutaisi (georgieraz: ქუთაისი) erdialdeko Georgiako hiria da, Imeretiko hiriburua dena. Rioni ibaiaren ertzean kokaturik, herrialdeko bigarren hiririk handiena da.

## Klima

Datu klimatikoak (Kutaisi) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9 | 11 | 13 | 18 | 24 | 26 | 28 | 28 | 26 | 22 | 18 | 12 | 19.6 |
| Batez besteko tenperatura minimoa (°C) | 4 | 4 | 6 | 9 | 14 | 17 | 19 | 19 | 16 | 13 | 11 | 7 | 11.6 |
| Pilatutako prezipitazioa (mm) | 145 | 104 | 86 | 84 | 84 | 112 | 99 | 91 | 122 | 102 | 81 | 183 | 1292.9 |
| Iturria: Weatherbase ||||||||||||||

## Herri eta hiri senidetuak

| Ashkelon, Israel Baiona, EH Columbia, AEB Dnipro, Ukraina Donetsk, Ukraina Gəncə, Azerbaijan Giumri, Armenia Kars, Turkia Kharkiv, Ukraina Lviv, Ukraina | Newport, Gales Nikaia, Grezia Lyon, Frantzia Plovdiv, Bulgaria Poznań, Polonia Rasht, Iran Samsun, Turkia Tianjin, Txina Gasteiz, EH Xinhua, Txina |

## Erreferentziak

* ↑ Euskaltzaindia. Anatoliako eta Hego Kaukasoko toponimia. .
* ↑ Weatherbase. (2011). Historical Weather for Kutaisi, Georgia. .

## Kanpo estekak

* Udalaren webgunea
* Datuak: Q172415
* Multimedia: Kutaisi / Q172415